1917 fort Aagtendijk kamp 2 Velsen _dorp ZZ Noordzeekanaal 2e compagnie.jpg (122.72 KiB) 4689 keer bekeken
19130701 intrede garnizoen Beverwijk_1.jpg (14.73 KiB) 4689 keer bekeken
19130701 intrede garnizoen Beverwijk.jpg (63.47 KiB) 4689 keer bekeken
19170625 fort Aagtendijk.jpg (67.21 KiB) 4123 keer bekeken
2e lt C Wafelbakker.jpg (1.42 KiB) 2752 keer bekeken Alle Akkommodasie Archives - Stellenbosch Akkommodasie
Hier digby Dorpstraat sal jy ‘n gemaklike selfsorgwoonstel met 2 slaapkamers aantref om aan al jou behoeftes te voorsien. Dit bied slaapplek vir 4 gaste.
Sonsig is op die tweede vloer geleë en dit bied ongelooflike uitsigte op die berge wat Stellenbosch omring. Die woonstel beskik oor ‘n ten volle toegeruste kombuis met ‘n wasmasjien, stoof en ‘n yskas. Verder is daar ‘n volledige badkamer, ‘n sitkamer met DStv en ‘n balkon. Daar is ‘n draagbare lugversorger wat op warm dae gehuur kan word. Gaste kan gebruik maak van die gemeenskaplike braaigeriewe op die grondvloer. Daar is veilige parkeerplek beskikbaar op die perseel.
Sonsig is stapafstand vanaf die middedorp. Die woonstelgebou is oorkant die Protea Hotel en Spa waar jy vir ‘n heerlike ontbyt, middag- of aandete kan aansit of ‘n heerlike spa-behandeling kan ontvang.
De Zalze Gholf Lodge 24 is in die De Zalze Gholflandgoed net 3 km vanaf Stellenbosch geleë en bied gerieflike verblyf aan 6 gaste.
Die huis het 3 slaapkamers wat enkel- óf koninggrootte-beddens kan hê en elke van die kamers het en suite-badkamers. Linne en handdoeke word voorsien.
Die oopplan-kombuis is toegerus met ‘n yskas, mikrogolfoond, stoof, oond en tee- en koffiemaakgeriewe, asook ‘n etenstafel. Daar is ‘n wasmasjien en ’n area waar wyn bedien kan word.
Die sitkamer het ’n TV met DStv en ‘n DVD-speler, asook ’n kaggel. Die leefarea lei na die balkon met stoepmeubels. Die eenheid word in die week skoongemaak.
Die landgoed bied verskeie doendinge, soos gholf, tennis, swem, speelareas vir kinders en visvang op ’n vang-en-vrylaatbasis in die dam. Gaste kan ook Terroir-restaurant besoek en wynproe by Kleine Zalze-kelder.
Kaneel 32A is in Die Boord, ‘n pragtige, weelderige woonbuurt in Stellenbosch geleë. Die woonstel is net 1,5 km vanaf die middedorp af en dit is ook naby winkels geleë. Die Mediclinic is net 300 m hiervandaan.
Dié selfsorgwoonstel het 1 slaapkamer, 1 badkamer, ‘n sitkamer en ‘n kombuis. Die slaapkamer het ‘n dubbelbed en die badkamer het ‘n stort-oor-bad. Die sitkamer het gemaklike sitplek, ‘n eetkamertafel en ‘n TV met sekere DStv-kanale. Die kombuis is toegerus met ‘n stoof, oond, yskas, breekware en eetgerei.
Kaneel 32 het ‘n privaat tuin, braaigeriewe, veilige onderdakparkeerplek en ‘n privaat afstandbeheerde hek. Let wel: Kinders onder 13 jaar en troeteldiere word ongelukkig nie toegelaat nie.
Die woonstel is gerieflik geleë en perfek vir sakereisigers of paartjies wat die Wynlande kom verken. Kaneel 32A is net 25 minute se ry van die naaste strande af en minder as ‘n uur se ry van Kaapstad af.
Hierdie blyplek is die ideale plekkie vir ‘n paartjie of ‘n individu wat opsoek is na gerieflike verblyf. Dit is net 2 km van Universiteit Stellenbosch af geleë en naby verskeie geriewe in die hartjie van die Kaapse Wynlande.
Die kamer is vas aan die hoofhuis, maar dit het ‘n aparte ingang, parkeerplek en binnehof-stoepie. Die kamer het ‘n koningingrootte-bed met gehaltelinne en is ook ingerig met sekere TV-kanale en ‘n DVD-speler. Daar is ‘n mikrogolf-oond en yskas asook koffie- en teemaakgeriewe. Nie geskik vir braai nie .
NB – vlak 6 waterbeperkings is in area geldig, slegs 87 liter per persoon per dag word toegelaat!
In the Vineyard Cottages is op die Uitkyk Plaas geleë, ‘n klein wingerd en olyfplaas wat deur ‘n familie besit word aan die voet van die Simonsberg. Ons is met welige wingerde en pragtige 360°-natuurtonele omring. Ons is in die middel tussen Franschhoek, Stellenbosch en Paarl en slegs 45 minute se ry vanaf Kaapstad se middestad. Laat ons jou meevoer, ver verwyder van die besige stadslewe en kom en ervaar rus en ontspanning.
Terwyl jy in een van ons knus kothuise woon, sal jy die gevoel van ‘n regte plaas ervaar, maar jy sal steeds die skoonheid en rus van die natuur wat jou omring, kan beleef. Ons 2 kothuise, genaamd In The Vineyard Cottage en The Olive Cottage, bied slaapplek vir tot 5 gaste in 2 enkelbeddens in elke kamer. Ons het ook ‘n ekstra dubbelslaapbank in die leefarea.
Ons nuutste toevoeging, The Mountain Cottage, is ‘n baie privaat tweeslaapkamerkothuis. Hierdie kothuis spog met asemrowende uitsigte oor die wingerd en berg en het ‘n privaat ingang, braai-area en stoep.
Elke kothuis het ‘n volledige oopplan-kombuis, ‘n badkamer met ‘n stort en ‘n bad, ‘n TV met DStv en ‘n Jetmaster in die leefarea. Braaigeriewe is op die patio beskikbaar en veilige parkeerplek word ook voorsien. Ons is kindervriendelik en jou klein kindertjies kan veilig op die plaaswerf speel, met ‘n sekuriteitsheining reg rondom.
Aktiwiteite sluit ontspannende wandeling deur die wingerde in, swem in die sementdam, geniet wynproe by sommige van ons bekende Suid-Afrikaanse wynplase en besoek die Krokodilplaas, Butterfly World of Leeupark.
Tuinhuis is in Klapmuts tussen die bome op die werkende plaas, Groendraai, in die Boland geleë.
Die verblyf beskik oor 2 enkelbeddens en 1 dubbelbed en ‘n badkamer met ‘n bad en ‘n stort. Die voordeur lei na die tuin en die eenheid het ‘n privaat ingang en parkeerplek. Die groot dakvensters skep ‘n wonderlike atmosfeer vir kwaliteittyd saam met vriende en familie. Die kombuis is volledig toegerus met ‘n yskas-vrieskas, mikrogolfoond, ketel, braaipan, broodrooster, eetgerei en al die breekware wat jy benodig.
Ontspan buite in die tuin, kuier by die vuur en geniet die rustigheid van ‘n Bolandse plaas.
Groendraai is op die plaas Groendraai in die pragtige Klapmuts-omgewing geleë. Die ligging is ideaal en ons is ongeveer 2 km vanaf die N1 met Stellenbosch, Paarl, Wellington en Franschhoek almal binne ‘n 20 km-radius. Daar is volop restaurante, wynplase en kuierplekke in die omgewing.
Verblyf word gebied in 2 eenhede. Die oopplan-eenheid is omskep uit ‘n ou perdestal en baie van die oorspronklike struktuur het behoue gebly. Karoohuis bied slaapplek aan 4 gaste met ‘n dubbelbed en 2 enkelbeddens.
Feel @ Home is 5 minute se ry van Stellenbosch se middedorp, plaaslike restaurante, skole en gewilde wynlandgoedere af. Daar is 3 gerieflike en ruim en suite-kamers in ‘n privaat huis in ‘n stil buurt. Let asb. op dat Feel @ Home nie gastehuis- of B&B-geriewe bied nie.
Kamer 1 het ‘n dubbelbed, ‘n volledige en suite-badkamer met ‘n bad, stort, wasbak en toilet. Daar is ‘n werkstasie met breekware, eetgerei, ‘n ketel, mikrogolfoond en broodrooster. Daar is ook ‘n klein tafel en 2 stoele in die kamer en ‘n patio buite. Die kamer het nie braaigeriewe nie.
Kamer 2 is ruim en het ‘n koningingrootte-bed, ‘n kombuisie met ‘n klein tafel en 2 stoele, ‘n mikrogolfoond, elektriese braaipan, broodrooster, ketel, basiese breekware en eetgerei, ‘n strykplank en strykyster. Die buitedeur bied toegang tot ‘n klein tuin met ‘n losstaande braai. Die en suite-badkamer het ‘n stort, toilet en wasbak. ‘n Enkelbed kan op versoek voorsien word.
Kamer 3 is ruim en oopplan met ‘n koningingrootte-bed en ‘n enkelbed vir ‘n ekstra gas. Dit het ‘n klein kombuisie met basiese eetgerei en breekware, ‘n ketel, broodrooster, braaipan, mikrogolfoond en yskassie. Die privaat badkamer het ‘n stort, toilet en wasbak. Die agterdeur bied toegang tot ‘n patio met ‘n losstaande braai en ‘n klein tuin.
Daar is geriewe soos DStv, ‘n waaier, elektriese kombers in al die kamers. Elke kamer het ‘n privaat ingang en privaat geriewe.
Linne, handdoeke en ‘n skoonmaakdiens word een keer ‘n week voorsien. Gaste kan ekstra skoonmaakdienste, handdoeke en skoon linne teen R100 kry. Stel ons asb. 24 uur voor die tyd in kennis.
Veilige parkeerplek vir 1 voertuig per kamer is op die perseel beskikbaar. Die eienaar se privaat swembad is op versoek in die somer beskikbaar. Gaste moet asb. hul eie swemhanddoeke saambring en nie kamer s’n by die swembad gebruik nie. Troeteldiere word ongelukkig nie toegelaat nie en rook is verbode in die huis.
Gaste kan die studentedorp met sy talle restaurante, kunsgalerye, teaters, museums van hiér af verken, die wynplase in die area besoek of in die buurt, dorp en langs die Eersterivier wandel. Daar is ‘n ryk voëllewe in die buurt. Daar is ook verskeie voetslaanroetes en avontuur-uitstappies in en om die dorp.
Carpe Diem is ‘n kothuis met 3 slaapkamers op die Nuutgevonden-landgoed langs Weltevreden-landgoed. Dis ‘n baie veilige sekuriteitskompleks met 24 uur-sekuriteit aan die buitewyke van Stellenbosch. Dit word omring deur die gewilde wynplase van Stellenbosch, Paarl en Franschhoek.
Die huis bied slaapplek aan 6 gaste. Die hoofslaapkamer en die tweede slaapkamer het elkeen ‘n koningingrootte-bed en die derde slaapkamer het 1 enkelbed en 1 driekwartbed. Linne, handdoeke, ‘n haardroër en basiese toiletware word voorsien.
Die oopplan-kombuis is ten volle toegerus met ‘n gasstoof, elektriese oond, yskas, mikrogolfoond, koffie- en teemaakgeriewe, ‘n wasmasjien, strykplank en strykyster, potte, panne, breekware en eetgerei. In die sitkamer is daar gemaklike sitplek, WiFi en ‘n TV teen die muur met Netflix.
Die stoep het buitemeubels en braaigeriewe waar gaste lekker saam kan kuier. Daar is ook ‘n klein agterplaas met ‘n grasperk waar wasgoed gehang kan word. Veilige parkeerplek is beskikbaar langs die huis of in ‘n enkelmotorhuis.